CELEX: 32016D2322
Language: et
Date: 2016-12-19 00:00:00
Title: Komisjoni rakendusotsus (EL) 2016/2322, 19. detsember 2016, milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohase laeva ringlussevõtu lõpetamisteate vormi (EMPs kohaldatav tekst )

20.12.2016   
               
               
                  ET
               
               
                  Euroopa Liidu Teataja
               
               
                  L 345/117
               
            KOMISJONI RAKENDUSOTSUS (EL) 2016/2322,
      19. detsember 2016,
      milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohase laeva ringlussevõtu lõpetamisteate vormi
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 20. novembri 2013. aasta määrust (EL) nr 1257/2013 laevade ringlussevõtu kohta ning määruse (EÜ) nr 1013/2006 ja direktiivi 2009/16/EÜ muutmise kohta, (1) eriti selle artikli 13 lõike 3 punkti b,
      ning arvestades järgmist:
      
                  (1)
               
               
                  Määruses (EL) nr 1257/2013 on sätestatud nõuded, mida laevade ringlussevõtu ettevõtjad, laevade ringlussevõtu kohad ning laevade ringlussevõtu koha käitajad peavad liidu liikmesriigi lipu all sõitva laeva ringlussevõtmise korral täitma.
               
            
                  (2)
               
               
                  Vastavalt määruse (EL) nr 1257/2013 artikli 13 lõike 2 punktile c peab laevade ringlussevõtu koha käitaja saatma 14 päeva jooksul alates laeva ringlussevõtu kava kohaselt täielikust või osalisest ringlussevõtust laevale ringlussevõtuks valmisoleku sertifikaadi andnud haldusasutusele lõpetamisteate. Lõpetamisteate vorm peab olema kooskõlas 15. mail 2009 vastu võetud Hongkongi rahvusvahelise konventsiooni (milles käsitletakse laevade ohutut ja keskkonnahoidlikku ringlussevõttu, edaspidi „Hongkongi konventsioon“) liitega 7.
               
            
                  (3)
               
               
                  Määruse (EL) nr 1257/2013 artikli 3 lõike 6 kohaselt on „laeva ringlussevõtt“ laeva täielik või osaline lammutamine. Seepärast tuleb osalise lammutamise korral esitada ringlussevõtu lõpetamisteade. Lõpetamisteate vorm osutab ühele laevade ringlussevõtu kohale. Kui laeva lammutatakse mitmes kohas, peab iga lammutamises osalev koht esitama lõpetamisteate eraldi.
               
            
                  (4)
               
               
                  Käesoleva otsusega ette nähtud meetmed on kooskõlas määruse (EL) nr 1257/2013 artikli 25 kohaselt asutatud laevade ringlussevõtu määruse komitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Määruse (EL) nr 1257/2013 artikli 13 lõike 2 punkti c kohane lõpetamisteade peab olema kooskõlas käesoleva otsuse lisas esitatud vormiga.
      Artikkel 2
      Käesolev otsus jõustub kahekümnendal päeval pärast selle avaldamist Euroopa Liidu Teatajas.
      
         Brüssel, 19. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 330, 10.12.2013, lk 1.
      
         LISA
         
            
         Tekst pildi
         
            LAEVA RINGLUSSEVÕTU LÕPETAMISTEATE TÕENDI VORM
            vastavalt Euroopa Parlamendi ja nõukogu määrusele (EL) nr 1257/2013 laevade ringlussevõtu kohta
            Käesolev dokument on lõpetamisteade
            ringlussevõtu lõpetamise kohta.
            (laeva nimi ringlussevõtuks vastuvõtmisel / registrist kustutamisel)
            Laeva andmed ringlussevõtuks vastuvõtmisel
            Eraldusnumbrid või -tähed
            Registreerimissadam
            Kogumahutavus
            IMO number
            Laevaomaniku nimi ja aadress
            Registreeritud omaniku IMO tunnusnumber
            Ühingu IMO tunnusnumber
            Ehitamise kuupäev
            KÄESOLEVA DOKUMENDIGA KINNITATAKSE, ET:
            laeva ringlussevõtt on lõpetatud kooskõlas laeva ringlussevõtu kava ning määrusega (EL) nr 1257/2013
            (laevade ringlussevõtu koha nimi ja asukoht)
            ning et laeva ringlussevõtt lõpetati vastavalt määrusele (EL) nr 1257/2013:
            (pp/kk/aaaa)
            (ringlussevõtu lõpetamise kuupäev)
            Välja antud
            (ringlussevõtu lõpetamise tõendi väljaandmise koht)
            (pp/kk/aaaa)
            (väljaandmise kuupäev)
            (laevade ringlussevõtu koha käitaja või volitatud esindaja allkiri)